डीपीएल-२ः काठमाडौं गोल्डेन्सको लगातार दोस्रो जित[अपडेट]
रुस्लान धनगढी प्रिमियर लिग (डीपीएल)-२ क्रिकेटको तेस्रो दिनको दोस्रो खेलमा काठमाडौं गोल्डेन्सले रुपन्देही च्यालेन्जर्सलाई ६३ रनले पराजित गरेको छ । यो जितसँगै काठमाडौंले दोस्रो जित हात पारेको छ भने रुपन्देहीले लगातार दोस्रो हार व्यहोरेको छ ।
धनगढी — रुस्लान धनगढी प्रिमियर लिग (डीपीएल)-२ क्रिकेटको तेस्रो दिनको दोस्रो खेलमा काठमाडौं गोल्डेन्सले रुपन्देही च्यालेन्जर्सलाई ६३ रनले पराजित गरेको छ । यो जितसँगै काठमाडौंले दोस्रो जित हात पारेको छ भने रुपन्देहीले लगातार दोस्रो हार व्यहोरेको छ ।प्रदेश ७ को संघीय प्रहरी इकाइ कार्यालय मैदानमा भएको खेलमा रुपन्देही च्यालेन्जर्सले १८.४ ओभरमा १२३ रन मात्रै बनाउन सक्यो । १८७ रनको लक्ष्य पछ्याएर मैदानमा उत्रिएको रुपन्देहीको तर्फबाट सर्वाधिक प्रदीपसिंह ऐरीले ५७ रन जोडे । यस्तै सागर पुनले १८ र दीपक प्रसादले १० रन जोडे । रुपन्देहीका अन्य व्याट्सम्यानले दोहोरो अंकको रन बटुल्न सकेनन् । काठमाडौंका रसिद खानले ४ विकेट र ललित राजवंशीले ३ विकेट र साहब आलमले २ विकेट लिए । रुस्लान धनगढी प्रिमियर लिग (डीपीएल)-२ क्रिकेटको तेस्रो दिनको दोस्रो खेल काठमाडौं गोल्डेन्स र रुपन्देही च्यालेन्जर्सबीच जारी छ । प्रदेश ७ को संघीय प्रहरी इकाइ कार्यालयको खेल मैदानमा टस जितेर व्याटिङ रोजेको काठमाडौं गोल्डेन्सले रुपन्देही च्यालेन्जर्ससँगको खेलमा निर्धारित २० ओभरको खेलमा ४ विकेट गुमाइ १८६ रन बनाएको छ ।... [अपडेट]काठमाडौं गोल्डेन्सबाट सन्नी पटेलले १९ बलमा ५ चौका र ३ छक्का प्रहार गरी ४८ र नरेश बुढाऐरले १८ बलमा २ चौका र २ छक्का प्रहार गरी ३० रनको नट आउट इनिङ्स खेले । माथिल्लो क्रममा ओपनरद्वय अमित श्रेष्ठले ३० र सुबोथ भाटीले ४२ रन बनाएका थिए । कप्तान ज्ञानेन्द्र मल्ल २० र भुपेन्द्र थापा १४ रनमा आउट भए । यी दुई टिममध्ये काठमाडौं गोल्डेन्सले टिम चौराह धनगढीलाई पराजित गरेको थियो भने रुपन्देही सीवाईसी अत्तरियासँग पराजित भएको थियो ।  Tweets about "#KGvsRC from:kantipurdaily'   